Kapapat planèt njaba, sing disebut uga planèt raseksa gas (gas giant), utawa planèt jovian, sacara kasluruhan nyakup 99 persèn massa sing ngorbit Srengéngé. Yupiter lan Saturnus sebagéan gedhé ngandhut hidrogen lan helium; Uranus lan Neptunus duwé proporsi ès sing luwih gedhé. Para astronom ngusulaké yèn kaloroné dikategorikaké dhéwé minangka raseksa ès.[43] Kapapat raseksa gas iki kabèh duwé cincin, senajan mung sistem cincin Saturnus sing bisa dideleng kanthi gampang saka bumi.